**55 év felett (vaszkuláris) Demencia szűrésE**

**Mini-Cog teszt**

Név:

TAJ:

Születési idő:

Életkor:

Vizsgálatot végző neve:

Vizsgálat dátuma:

**A teszt három részből áll:**

1. Mondani fogok 3 szót kérem ezeket jegyezze meg!
2. Majd adok egy egyszerű rajzolási feladatot. (Óra teszt)
3. Ha az kész, akkor kell az elején hallott 3 szót újra elmondani.
4. A három szó: **Citrom, Labda, Kulcs**. (Tisztán lassan kb. 1 másodpercenként sorolja fel a szavakat! Miután mind a hármat felsorolta: Kérem ismételje el!)
5. A páciens elé kell helyezni egy papírlapot előre rajzolt körrel a közepén. (Instrukció: Ezen a papíron lát egy kört. Képzelje el, hogy ez egy óra számlapja. Rajzolja bele a számokat! Szóljon, ha kész! Csak egyszer szabad instruálni, ha visszakérdez, ugyanazt kell mondani!) Ha elkészült rajzolja bele a mutatókat úgy, hogy az óra ¾ 3-at mutasson! (Az óra rajzolására legfeljebb 3 perc áll rendelkezésre!)
6. Ha kész az óra: Köszönöm! Most kérem ismételje meg mi volt az a három szó!

**Kiértékelés**

**Szóemlékezet** - (max 3 pont!) (**Annyi pont, ahány szót helyesen ismételt el, a sorrend nem számít!**)

**Órateszt** – a) **jó az óra 1 pont**, b) **Nem jó az óra 0 pont**.

**Jó az óra** – Akkor ha helyes a számok sorrendje és a mutatók kb. a megadott időt mutatják. Ha nem nagyon lehet megkülönböztetni, melyik a kismutató és melyik a nagy attól még jó az óra teszt!

**Nem jó az óra, ha** – hiányzik egy vagy több szám, a számok sorrendje nem helyes ha a számok össze vannak zsúfolva, ha egyes számok az óra számlapján kívül helyezkednek el, ha nincs meg mindkét mutató vagy több van, ha nem a kért időpontot rajzolták bele az órába.

Az MMSE teszt elvégzése akkor is szükséges, ha az óra teszt rendben van, de csak két szó ismétlése sikerül.

**Amennyiben:**

* a szóemlékezet 1-2 pont az órateszt eredményétől függetlenül, javasolt a későbbiekben egy MMSE teszt kitöltése, és ennek eredményétől függően szakirányba történő delegálása.
* az óra teszt 0 pont, akkor a szóemlékezet eredményétől függetlenül, javasolt a későbbiekben egy MMSE teszt kitöltése, és ennek eredményétől függően szakirányba történő delegálása.

Ha a szóemlékezet és az órateszt sikerült feltételezhetően nincs kognitív károsodás.

**Óra teszt**

**Az alábbi kör egy óra számlapját ábrázolja. Kérjük rajzolja be a körbe a számokat, majd a kis és a nagymutatót úgy, hogy az óra ¾ 3-at (háromnegyed hármat) mutasson!**

**Mini Mental State Vizsgálat (MMSE)**

|  |
| --- |
| **Orientáció** |

Milyen évet írunk?

Milyen évszak van most?

Hányadika van ma?

Ma a hét melyik napján vagyunk?

Milyen hónapban vagyunk?

Milyen megyében vagyunk?

Milyen Országban vagyunk?

Milyen Városban vagyunk?

Meg tudja nevezni ezt a helyet?

Az épület hányadik emeletén vagyunk?

 **Pontszám (0-10):**

|  |
| --- |
| **Megjegyző emlékezés** |

Kérdezze meg a beteget, hogy ellenőrizheti-e az emlékező képességét. Ezután tisztán és lassan, kb. 1 másodpercenként, nevezzen meg 3egymástól független tárgyat „ Citrom, Kulcs, Labda”. Miután mindhármat felsorolta, ismételtesse el a szavakat a beteggel. Az első ismétlés után értékeljen (0-3 pont), de addig ismételjék a feladatot (legfeljebb ötször), amig a beteg mind a három tárgyat meg tudja nevezni. Ha beteg egyszer sem tudja mind a három tárgyat megnevezni, a feladat nem értékelhető.

**Kísérletek száma: Pontszám (0-3):**

|  |
| --- |
| **Figyelem és számolás** |

Kérje meg a beteget, hogy 100 ról indulva hetesével számoljon visszafelé. Öt levonás után (93, 86, 79, 72, 65) állítsa meg. A helyesen megadott számok alapján pontozzon. Kérje meg a beteget, hogy betűzze el a „világ” szót visszafelé. A helyes sorrendben mondott betűk alapján pontozzon (pl. gáliv = 5 , gáilv = 3)

A két teszten elért eredmények közül a magasabbik pontszámot írja be.

 **Pontszám (0-5):**

|  |
| --- |
| **Felidéző emlékezés** |

Kérje meg a beteget, hogy a korábban ismételtetett 3 szót ismételje meg.

 **Pontszám (0-3):**

|  |
| --- |
| **Megnevezés** |

1. mutassa meg a karóráját a betegnek, és kérdezze meg mi az
2. ismételje meg a fenti próbát egy ceruzával.

 **Pontszám (0-2):**

|  |
| --- |
| **Ismétlés** |

Ismételtesse meg a beteggel ezt a mondatot: „Semmi ha, semmi de”. Csak egy próbálkozás a megengedett.

 **Pontszám (0-1):**

|  |
| --- |
| **3-as parancs/utasítás** |

Végeztesse el a beteggel a következő feladatot: „Vegyen egy papírt a kezébe, hajtsa félbe és tegye le a földre”

Minden helyesen végrehajtott feladatrész 1 pontot ér:

 **Pontszám (0-3):**

|  |
| --- |
| **Olvasás** |

Olvastassa el az alábbi nyomtatott nagybetűvel írott szöveget: „Csukja be a szemét” és kérje meg, hogy hajtsa végre. Csak akkor adható 1 pont, ha a beteg be is csukta a szemét!

 **Pontszám (0-1):**

|  |
| --- |
| **Írás** |

Adjon a betegnek egy üres lapot, és kérje meg, hogy írjon arra egy mondatot, „írjon be egy mondatot kérem”. Ne diktáljon a betegnek spontán kell írnia. A mondatoknak értelmesnek kell lennie, alanyt és állítmányt is kell tartalmaznia. Nyelvtani hiba nem számít!

 **Pontszám (0-1):**

|  |
| --- |
| **Másolás** |

Egy üres papírra rajzoljon két, egymást metsző ötszöget. Kérje meg a beteget, hogy pontosan rajzolja le a rajzot. Akkor értékelhető a feladat, ha mind a tíz szög megvan, és a két idom két pontban metszi egymást.

Kézremegés vagy az ábra elfordulása nem számít!

 **Pontszám (0-1):**

 **Összpontszám: 30/:**

**KIÉRTÉKELÉS**

**24-30 pont** Normál

**15-23 pont** Enyhe demencia

**10-14 pont** Közepes fokú demencia

**< 10 pont**  Súlyos fokú demencia